31998R0975
L 139/6
JURNALUL OFÍCIAL AL UNIUNII EUROPENE
REGULAMENTUL (CE) NR. 975/98 AL CONSILIULUI
din 3 mai 1998
privind valorile nominale și specificațiile tehnice ale monedelor euro ce urmează să intre în circulație
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 105a alineatul (2),
având în vedere propunerea Comisiei (1),
având în vedere avizul Institutului Monetar European (2),
hotărând în conformitate cu procedura stabilită la articolul 189c din tratat (3),
(1)
întrucât la reuniunea Consiliului European de la Madrid, din 15 și 16 decembrie 1995, a fost adoptat scenariul de trecere la moneda unică, ce prevede introducerea monedelor euro, până la 1 ianuarie 2002; întrucât data exactă a emisiunii acestora va fi stabilită atunci când Consiliul va adopta regulamentul cu privire la introducerea euro, imediat după adoptarea deciziei, pe cât posibil încă din 1998, cu privire la statele membre ce vor adopta moneda euro ca monedă unică;
(2)
întrucât, în temeiul articolului 105a alineatul (2) din tratat, statele membre pot emite monede, sub rezerva aprobării volumului emisiunii de către BCE, iar Consiliul, hotărând în conformitate cu procedura stabilită la articolul 189c și după consultarea BCE, poate adopta măsuri pentru armonizarea valorilor nominale și specificațiilor tehnice ale tuturor monedelor ce vor fi puse în circulație, în măsura necesară pentru a asigura buna circulație a acestora în Comunitate;
(3)
întrucât Institutul Monetar European a stabilit că bancnotele în euro vor avea valori cuprinse între 5 euro și 500 euro; întrucât valorile nominale bancnotelor și monedelor trebuie să permită să se facă plăți în numerar fără dificultate, a sumelor exprimate în euro și în cenți;
(4)
întrucât directorii din Comunitate răspunzători de baterea monedei au primit un mandat din partea Consiliului de a analiza și de a întocmi un raport privind sistemul european unic de emisiune monetară; întrucât directorii au prezentat un raport în noiembrie 1996, urmat, în februarie 1997, de un raport revizuit în care se prevăd valorile nominale și specificațiile tehnice (diametru, grosime, greutate, culoare, aliaje, muchii) ale noilor monede euro;
(5)
întrucât noul sistem european unic de emisiune monetară ar trebui să obțină încrederea publicului și să determine inovații tehnologice care să-l consacre drept un sistem sigur, fiabil și eficace;
(6)
întrucât acceptarea noului sistem de către public constituie unul dintre principalele obiective ale sistemului comunitar de emisiune monetară; întrucât încrederea publicului în noul sistem va depinde de caracteristicile fizice ale monedelor în euro, care vor trebui să fie cât mai ușor de folosit;
(7)
întrucât au avut loc consultări cu asociațiile consumatorilor, cu Uniunea Europeană a Nevăzătorilor și cu reprezentanții sectorului de bancomate pentru a se ține seama de cerințele specifice ale unor categorii importante de utilizatori ai monedei; întrucât, pentru a asigura trecerea ușoară la moneda euro și pentru a facilita acceptarea noului sistem de monedă de către utilizatori, va trebui să se asigure o distincție clară între monede prin caracteristici vizuale și tactile;
(8)
întrucât noile monede euro vor fi mai ușor de deosebit și utilizatorii se vor familiariza mai ușor cu ele dacă există o legătură între diametrul lor și valoarea unitară;
(9)
întrucât sunt necesare dispozitive speciale de securitate pentru a reduce posibilitățile de contrafacere a monedelor de 1 sau 2 euro, având în vedere valoarea lor ridicată; întrucât utilizarea unei tehnici prin care monedele sunt confecționate din trei straturi și combinarea a două culori pe aceeași monedă sunt considerate caracteristicile de securitate cele mai eficiente la momentul actual;
(10)
întrucât a da monedelor o față europeană și alta națională este expresia cea mai adecvată a ideii de uniune monetară europeană între statele membre și ar putea spori semnificativ gradul de acceptare a monedelor de către cetățenii europeni;
(11)
întrucât, la 30 iunie 1994, Parlamentul European și Consiliul au adoptat Directiva 94/27/CE (4) prin care se limitează utilizarea nichelului în anumite produse, recunoscându-se astfel că nichelul poate provoca alergii în anumite condiții; întrucât directiva menționată nu face referire la monede; întrucât, cu toate acestea, unele state membre utilizează deja un aliaj fără nichel, denumit aur nordic, la fabricarea monedelor lor, din rațiuni de sănătate publică; întrucât este de dorit să se diminueze conținutul în nichel al monedelor atunci când se trece la noul sistem de monedă;
(12)
întrucât, prin urmare, este oportun să se aplice, în principiu, propunerea directorilor menționați și să fie adaptată numai în măsura necesară pentru a se ține seama, în special, de cerințele specifice ale unor categorii importante de utilizatori ai monedelor, precum și de necesitatea de a se reduce nichelul din monede;
(13)
întrucât din toate specificațiile tehnice privind monedele euro, singura valoare cu caracter indicativ este cea care reprezintă grosimea, având în vedere că grosimea reală a unei monede depinde de valorile prevăzute pentru diametru și grosime,
ADOPTĂ PREZENTUL REGULAMENT:
Articolul 1
Prima serie de monede în euro se compune din 8 valori nominale în seria de la 1 cent la 2 euro, specificațiile tehnice fiind următoarele:
Valoare unitară
Diametru în mm
Grosime în mm (5)
Greutate în grame
Formă
Culoare
Compoziție
Muchie
2
25,75
1,95
8,5
Rotundă
Partea exterioară: albă
Cupru-nichel
(Cu75Ni25)
Gravuri pe caneluri fine
Partea interioară: galbenă
Trei straturi:
nichel-alamă/nichel/nichel-alamă
CuZn20Ni5/Ni12/CuZn20Ni5
1
23,25
2,125
7,5
Rotundă
Partea exterioară: galbenă
Nichel-alamă
(CuZn20Ni5)
Alternanță de părți netede cu părți canelate
Partea interioară: albă
Trei straturi:
Cu75Ni25/Ni7/Cu75Ni25
0,50
24,25
1,69
7
Rotundă
Galbenă
Aur nordic
Cu89Al5Zn5Sn1
Caneluri groase
0,20
22,25
1,63
5,7
Rotundă cu unele caneluri adânci
Galbenă
Aur nordic
Cu89Al5Zn5Sn1
Simplă
0,10
19,75
1,51
4,1
Rotundă
Galbenă
Aur nordic
Cu89Al5Zn5Sn1
Caneluri groase
0,05
21,25
1,36
3.9
Rotundă
Roșie
Oțel acoperit cu cupru
Netedă
0,02
18,75
1,36
3
Rotundă
Roșie
Oțel acoperit cu cupru
Netedă cu șanț
0,01
16,25
1,36
2,3
Rotundă
Roșie
Oțel acoperit cu cupru
Netedă
Articolul 2
Prezentul regulament intră în vigoare la 1 ianuarie 1999.
Prezentul regulament este obligatoriu în toate elementele sale și se aplică direct în toate statele membre în conformitate cu tratatul, sub rezerva articolului 109k alineatul (1) și a Protocoalelor 11 și 12.
Adoptat la Bruxelles, 3 mai 1998.